  Виталий Пронин Сьӧлта черкогуртын улӥсьёс шумпотэмын. Спортзалзы выльдӥськиз. Лэсьтӥськон ужъёс ар пала кыстӥськизы. Вужмем юртэз выльдыны Удмуртилэн бюджетысьтыз 1 миллион манет висъямын вал. Ёрос культура юртэ интыяськем спорт заллы тужгес шумпотэмын покчи классъёсын ветлӥсьёс. Та дырозь соос мугорзэс кыдатӥзы ульчаын яке пичи пеймыт гулбеч выллем залын.Выльдэм залын волейболэн, баскетболэн шудыны мылкыд карисьёслэн лыдзы нуналлы быдэ йылэ. Шудонъёсты учкыны лыктэмъёс понна нимысьтыз ӟусъёс пуктэмын. Залэз усьтон дыръя волейболэн ӵошатскон ортчиз. Туп мыжганы быгатэмзэс эскеризы Правительстволэн, Сарапул городысь но Сьӧлта ёросысь командаос. Учкисьёсты шумпоттӥзы сьӧлтаос, соос куноосты вормыны быгатӥзы. Пусйыны кулэ, спортэз азинтонлы бадӟым саклык висъя Сьӧлта ёрослэн йырыз Николай Чайников. Со сюлмаськемен, ёрос администрациын ужасьёс нуналлы быдэ 16 часысен 18 часозь спортзалын бызьылыны-тэтчаны быгатозы.Светлана Эсенкулова Туспуктэмез: our26school.narod.ru Теги: Сьлта  